ຫວຽດນາມຈະພິມເຜີຍແຜ່ ລາຍໄດ້ຂອງລັດວິສາຫະກິດ ເພື່ອປັບປຸງປະສິດທິພາບ
ນາຍົກ​ລັດຖະມົນຕີ​ໄດ້​ໃຫ້​ຄໍາ​ໝັ້ນ​ສັນຍາ ​ມາ​ດົນ​ນານ​ແລ້ວວ່າ​ ຈະປະຕິ​ຮູ​ບ ບັນດາບໍລິສັດລັດ​ວິ​ສາ​ຫະກິດ ທີ່​ຟຸມ​ເຟືອຍສິ້ນ​ເປືອງ​ຫລາຍ​ນັ້ນ.
ບັນດາບໍລິສັດລັດວິສາຫະກິດຂອງຫວຽດນາມ ທີ່ມີການບໍລິຫານງານຢ່າງຜິດພາດ ບວກກັບ ໜີ້ສິນຈໍານວນຫລວງຫລາຍນັ້ນ ແມ່ນເປັນຕົວທໍາລາຍເສດຖະກິດຂອງປະເທດ ແຕ່ດັ່ງທີ່ Marianne Brown ລາຍງານມາຈາກຮາໂນຍ ກໍແມ່ນວ່າ ການເຄື່ອນໄຫວບັ້ນນຶ່ງເພື່ອບັງຄັບໃຫ້ມີການພິມເຜີຍແຜ່ລາຍໄດ້ຂອງພວກບໍລິສັດເຫລົ່ານັ້ນ ກໍາລັງໄດ້ຮັບການຊົມເຊີຍວ່າເປັນ ບາດກ້າວຂັ້ນປະຕິວັດໄປສູ່ການປະຕິຮູບ ທອງປານ ມີເລຶ່ອງນີ້ມາສະເໜີທ່ານ ເວລາຕໍາຫຼວດຫວຽດນາມອອກໝາຍຈັບ ອະດີດປະທານບໍລິສັດຈັດສົ່ງແລະບໍລິຫານ ທ່າເຮືອທີ່ລັດເປັນເຈົ້າຂອງນັ້ນ ບັນດານັກສັງເກດການຫຼາຍຄົນບໍ່ແປກໃຈຫຍັງເລີຍ ໃນປະເທດທີ່ຕົກຢູ່ໃນສະພາວະເງິນເຟີ້ສູງ ແລະລາຄາເຂົ້າປາອາຫານສູງ ຢູ່ຕະຫລອດ ມານັ້ນ ຄົນສ່ວນຫຼາຍພາກັນຖິ້ມໂທດບັນຫາເສດຖະກິດ ໃສ່ພວກລັດວິສາຫະກິດທີ່ມີ ໜີ້ສິນຖ້ວມລົ້ນ ທີ່ຜົນຜະລິດປະກອບເປັນ 40 ເປີເຊັນຂອງຜົນຜະລິດເສດຖະກິດທັງ ໝົດຂອງປະເທດ ນາຍົກລັດຖະມົນຕີໄດ້ໃຫ້ຄໍາໝັ້ນສັນຍາມາດົນນານແລ້ວວ່າ ຈະປະຕິຮູບບັນດາບໍລິສັດ ລັດວິສາຫະກິດທີ່ຟຸມເຟືອຍສິ້ນເປືອງຫລາຍນັ້ນ ແຕ່ວ່າແຜນການໃໝ່ອັນນຶ່ງ ທີ່ຈະບັງ ຄັບໃຫ້ມີການພິມເຜີຍແຜ່ເງິນລາຍໄດ້ປະຈໍາປີນັ້ນ ອາດຈະເປັນໂຕເລ່ງໃຫ້ມີການປ່ຽນ ແປງ ທີ່ລໍຖ້າກັນມາດົນນານແລ້ວ ທ່ານຮາຍໂຣ ອາກູຍາ-ອາລຟາໂຣ ທີ່ປຶກສາດ້ານນະໂຍບາຍຂອງອົງການສະຫະປະຊາ ຊາດເພື່ອການພັດທະນາ ຫລື UNDP ມີຄວາມຮູ້ສຶກໃນແງ່ດີ ທ່ານ ອາກູຍາ-ອາລຟາໂຣ ກ່າວວ່າ ລາຍລະອຽດຂອງກົດລະບຽບໃໝ່ນີ້ ຍັງຢູ່ໃນຂັ້ນປຶກສາຫາລືກັນຢູ່ ບັນດານັກເສດຖະ ສາດກ່າວວ່າ ບໍລິສັດຕ່າງໆຈະຕ້ອງພິມເຜີຍແຜ່ລາຍໄດ້ຂອງຕົນ ແລະປ່ຽນແປງວິທີ ການວ່າຈ້າງຫົວໜ້າບໍລິຫານ ນັ້ນນໍາ ນັກເສດຖະສາດ Le Dang Doanh ກ່າວວ່າ ບັນດານາຍໃຫຍ່ໆທັງຫຼາຍທີ່ຖືກແຕ່ງຕັ້ງ ໂດຍລັດຖະບານນັ້ນ ບໍ່ໄດ້ຖືກຈ້າງຍ້ອນວ່າມີຄຸນນະວຸດທິຫລືຄວາມສາມາດ ພວກເຂົາ ເຈົ້າບໍ່ໄດ້ມຸ້ງໝັ້ນທີ່ຈະສ້າງກໍາໄລ ຫຼືປັບປຸງປະລິມານການຜະລິດ ສະນັ້ນ ຈຶ່ງມີສິ່ງຈູງໃຈ ໜ້ອຍຫລາຍ ທີ່ຈະພາໃຫ້ພວກເຂົາເຈົ້າຍົກລະດັບຜົນງານ ໃຫ້ດີຂຶ້ນ ທ່ານ Doanh ເວົ້າວ່າ: ບັນດານັກສັງເກດການກ່າວວ່າ ບັນຫາບາງປະການນັ້ນເກີດຂຶ້ນ ເວລາບໍລິສັດຕ່າງໆຂະຫຍາຍ ກິດຈະການ ອອກໄປທໍາທຸລະ ກິດໃໝ່ ທີ່ຕົນບໍ່ຄຸ້ນເຄີຍ ຫຼືບໍ່ມີປະສົບປະການ ເຊັ່ນບໍລິສັດສ້າງກໍ່າປັ່ນ Vinashin ທີ່ໄດ້ທຸ່ມເທເງິນເຂົ້າໃສ່ທຸລະກິດທີ່ແຕກຕ່າງກັນຢ່າງ ຫລວງຫຼາຍ ເຊັ່ນການທ່ອງທ່ຽວແລະໂຮງງານຜະລິດເຫຼົ້າເບຍ ຈົນກະທັ່ງຫວ່າງບໍ່ດົນ ມານີ້ ບໍລິສັດນໍ້າມັນ Petrovietnam ກໍເຄີຍຫັນໄປທໍາທຸລະກິດຂາຍຊັບສິນທີ່ດິນ ແລະ ເມື່ອໝໍ່ໆມານີ້ ປະທານບໍລິສັດໄຟຟ້າຫວຽດນາມ ຫຼື Vietnam Electricity ກໍຖືກໄລ່ອອກ ໃນຂໍ້ຫາເອົາເງິນໄປລົງທຶນໃສ່ເຄືອຂ່າຍໂທລະສັບມືຖື ທ່ານ ອາກູຍາ-ອາລຟາໂຣ ກ່າວວ່າ ບັນຫາຕ່າງໆທາງດ້ານຜົນງານ ແລະອິດທິພົນຂອງ ເສ້ນສາຍທາງການເມືອງນັ້ນ ສາມາດແກ້ໄຂໄດ້ໂດຍຜ່ານການສັ່ງຊາຕີລາຄາ ໂດຍຜູ້ກວດ ສອບອິດສະຫຼະ ທ່ານ ອາກູຍາ-ອາລຟາໂຣ ກ່າວວ່າ:” ການເຄື່ອນໄຫວທີ່ປະກາດອອກມາຂອງລັດຖະບານ ທີ່ຮຽກຮ້ອງໃຫ້ມີຄວາມຮັບຜິດຊອບຫຼາຍຂຶ້ນຈາກບໍລິສັດລັດວິສາຫະກິດທັງຫລາຍນັ້ນ ແມ່ນຕິດຕາມຫລັງຈາກການດໍາເນີນຄະດີ ອະດີດປະທານລັດວິສາຫະກິດ Vinashin ຄືທ່ານ Phan Than Binh ທີ່ຖືກສານຕັດສິນຈໍາຄຸກ 20 ປີ ໃນຂໍ້ຫາບໍ່ເອົາຫົວຊາຕໍ່ກົດລະບຽບຕ່າງໆກ່ຽວກັບການລົງທຶນ ທີ່ໄດ້ສ້າງຄວາມເສຍຫາຍ ຫຼາຍສິບລ້ານໂດລາ ໃຫ້ແກ່ລັດນັ້ນ ທ່ານ Jeff Browne ທີ່ໃຫ້ຄໍາປຶກສາແກ່ບໍລິສັດຕ່າງໆຂອງອາເມຣິກັນ ທີ່ປະສົງຢາກຈະທໍາທຸລະກິດໃນຫວຽດນາມ ກ່າວວ່າ ທ່ານ Browne ກ່າວອີກວ່າ ນອກນີ້ແລ້ວ ການຈັບກຸມພວກຫົວໜ້າລັດວິສາຫະກິດເຫລົ່ານັ້ນ ຍັງໄດ້ຊ່ວຍເລັ່ງລັດການເຄື່ອນໄຫວໄປສູ່ການຂາຍບໍລິສັດເຫຼົ່ານີ້ ຈໍານວນນຶ່ງ ອອກໃຫ້ເອກະຊົນ ເພື່ອອໍານວຍໃຫ້ທັງພວກລົງທຶນຈາກພາຍໃນແລະຕ່າງປະເທດ ສາມາດມີສ່ວນແບ່ງໃນການເປັນເຈົ້າຂອງເສດຖະກິດຂອງຫວຽດນາມນັ້ນ ຮ່ວມກັນ ທ່ານ Browne ກ່າວຕື່ມວ່າ ລັດຖະບານແລະພັກ ຕ້ອງການຈະເຂົ້າໄປແຂ່ງຂັນໃນເວທີໂລກ ແລະຢາກຈະເລີນເຕີບໂຕຂຶ້ນເປັນປະເທດທີ່ມີເສດຖະກິດ ທີ່ເຂັ້ມແຂງ ຄືກັນກັບເກົາຫຼີໃຕ້ ແລະແມ່ນແຕ່ຍີ່ປຸ່ນນັ້ນນໍາ